Primarul liberal din Păltinoasa Eduard Wendling va candida pentru un nou mandat din partea PSD
Primarul liberal din comuna Păltinoasa, Eduard – Rudolf Wendling, va candida pentru un nou mandat din partea PSD. Potrivit unor surse politice, Eduard – Rudolf Wendling a avut deja o ședință cu toți consilierii PNL din această comună, decizia finală fiind ca toți aceștia să candideze alături de actualul primar din partea PSD. Eduard Wendling nu a putut fi contactat pentru a confirma informația.
De precizat că Wendling este al treilea primar PNL din județ care a anunțat că va candida pentru un nou mandat din partea PSD, după cel din Mălini, Petru Nistor și din Mitocu Dragomirnei, Radu Reziuc.